24. A személygépkocsik és a könnyű haszongépjárművek CO2-kibocsátásának csökkentésére irányuló közösségi stratégia (szavazás) 
- Jelentés: Davies
- A szavazás előtt:
Martin Schulz
(DE) Elnök úr, egy kéréssel fordulok Önhöz. Azt kérem, hogy a módosításokról szóló szavazás rendjét módosítsuk az eljárási szabályzat 155. cikke (2) bekezdése alapján. A szavazási listából világos, hogy az 51. számú módosítás nagyobb horderejű, mint a 42. és 52. módosítás, ezért azt kérném, hogy először szavazzunk az 51. számú módosításról, és csak utána a 42. és 52. számú módosításról.
Elnök
Az üléseket szervező szolgálat nem ért egyet, de megkérem Davies urat, hogy röviden fejtse ki véleményét.
Chris Davies  
előadó. - Elnök úr, egyszerű választ adva: egyetértek a tisztelt Ház elé terjesztett szavazási listával.
Elnök
Ez esetben a hagyomány szerint az előadó tanácsát kell követnünk.
